text: राष्ट्रपति ने कहा कि तथापि, अभी भी ऐसे सामाजिक रवैए और मनोवृत्तियां मौजूद हैं जो हमारे समाज और अर्थव्यवस्था में भारतीय महिलाओं की स्थिति और दर्जे के सुधार की गति में बाधक हैं। इसके लिए तत्काल व्यक्तिगत और सामूहिक आत्मविश्लेषण की जरूरत है। हमें इन कमजोरियों और उनके मूल कारणों की पहचान करनी होगी। हमें भारत की महिलाओं के आर्थिक और सामाजिक परिवर्तन को बाधित करने वाली ढांचागत और संस्थागत रुकावटों को दूर करने के जरूरी प्रयास करने चाहिए। उदाहरण के लिए, महिलाओं के विरुद्ध हिंसा हमारे देश की महिलाओं और बालिकाओं की सुरक्षा, कल्याण और क्षमता के प्रति खतरा बनी हुई है। उनकी डर की भावना भी उनके घूमने-फिरने की स्वतंत्रता तथा शिक्षा,कामकाज और आवश्यक सेवाओं तक पहुंच में बाधक बनती है।